ลูกค้าขอคืนเงินไม่ได้ ย่องยิงพ่อค้าเสื้อมือสองยะลา ดับอนาถคาที่นอน
เครดิตภาพ นอภ.ยะหา,คนร้ายลอบเข้าบ้านพ่อค้าเสื้อมือสอง ก่อนใช้ปืนพกสั้นจ่อยิงที่อกและศีรษะ 2 นัด จมกองเลือดดับคาที่นอน ในบ้านที่ อ.ยะหา จ.ยะลา เบื้องต้นคาดปมสังหารมาจากขัดแย้งในธุรกิจเสื้อมือสอง,เมื่อวันที่ 11 มิ.ย. 2561 ร.ต.ท.พงศ์พิสุทธิ์ คงเรือง รอง สว.(สอบสวน) สภ.ปะแต อ.ยะหา จ.ยะลา รับแจ้งมีผู้ถูกยิงเสียช่ีวิตที่บ้านมาแบ หมู่ 4 ต.ปะแต ต่อมาพร้อม พ.ต.ท.เจริญ นวนทอง สวญ. นายชัยชนะ กฤตยานาถ นายอำเภอยะหา สนธิกำลังเจ้าหน้าที่ทหารและฝ่ายปกครองรุดไปสอบสวน ที่เกิดเหตุเป็นขนำไม่มีเลขที่ ปลูกอยู่ภายในสวนผัก พบศพ นายอดุลย์ มะดีเยาะ อายุ 40 ปี อยู่บ้านเลขที่ 148/34 หมู่ 1 บ้านเบอเส้ง ต.สะเตงนอก อ.เมืองยะลา ถูกยิงด้วยอาวุธปืนขนาด 9 มม.ที่หน้าอก และกกหูซ้ายรวม 2 นัด นอนตายจมกองเลือดอยู่บนที่นอนภายในขนำ พบปลอกกระสุนปืนจำนวน 2 ปลอก จึงได้เก็บรวบรวมไว้,จากการสอบสวนทราบว่า นายอดุลย์ มะดีเยาะ มาได้ภรรยาในพื้นที่เกิดเหตุ แล้วพักอาศัยอยู่บ้านหลังดังกล่าว นอกจากจะปลูกผักหารายได้เลี้ยงชีพแล้ว ยังหาเสื้อผ้ามือสองมาจำหน่ายในหมู่บ้านด้วย ต่อมาได้เลิกร้างกับภรรยา แต่ นายอดุลย์ ยังคงปักหลักอยู่บ้านที่เกิดเหตุ ขณะเกิดเหตุไม่มีผู้ใดเห็น เจ้าหน้าที่ตำรวจคาดว่ามีคนร้ายไม่ทราบจำนวนแอบเข้ามาหา ในขณะที่ นายอดุลย์ ยังคงนอนหลับอยู่ในช่วงย่ำรุ่ง แล้วใช้ปืนพกสั้นจ่อยิงนายอดุลย์จนเสียชีวิตแล้วหลบหนีไป,ส่วนสาเหตุคาดว่ามาจากการขัดแย้งเรื่องเสื้อมือสอง เนื่องจากก่อนหน้านั้นมีวัยรุ่นคนหนึ่งมาซื้อเสื้อไปแล้ว แต่ไม่พอใจ นำมาคืน นายอดุลย์ไม่ยินยอม อาจถูกวัยรุ่นคนดังกล่าวย่องมายิงล้างแค้น เจ้าหน้าที่ตำรวจจะได้สืบสวนติดตามจับกุมคนร้ายมาดำเนินคดีต่อไป.
คนร้ายลอบเข้าบ้านพ่อค้าเสื้อมือสอง ก่อนใช้ปืนพกสั้นจ่อยิงที่อกและศีรษะ 2 นัด จมกองเลือดดับคาที่นอน ในบ้านที่ อ.ยะหา จ.ยะลา เบื้องต้นคาดปมสังหารมาจากขัดแย้งในธุรกิจเสื้อมือสอง
พ่อค้าเสื้อมือสอง,ยิงคาที่นอน,อ.ยะหา,ยะลา,ยิงพ่อค้าเสื้อ,ข่าวทั่วไป